Document ID: 31991R1708

ΚΑΝΟΝΙΣΜΟΣ ( ΕΟΚ ) αριθ . 1708/91 ΤΟΥ ΣΥΜΒΟΥΛΙΟΥ της 13ης Ιουνίου 1991 για τον καθορισμό του συνολικού ποσού της ενίσχυσης που χορηγείται στους μικρούς παραγωγούς στα πλαίσια του καθεστώτος συνυπευθυνότητας στον τομέα των σιτηρών
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3577/90 ( 2 ), και ιδίως το άρθρο 4,
την πρόταση της Επιτροπής ( 3 ),
Εκτιμώντας ότι, σύμφωνα με τον κανονισμό ( ΕΟΚ ) αριθ . 729/89 του Συμβουλίου της 20ής Μαρτίου 1989 για γενικούς κανόνες του ειδικού καθεστώτος που εφαρμόζεται στους μικρούς παραγωγούς στα πλαίσια του καθεστώτος συνυπευθυνότητας στον τομέα των σιτηρών ( 4 ), όπως τροποποιήθηκε από τον κανονισμό ( ΕΟΚ ) αριθ . 1347/90 ( 5 ), το συνολικό ποσό της ενίσχυσης πρέπει να καθορίζεται με βάση το συνολικό ποσό των εισφορών συνυπευθυνότητας με το οποίο επιβαρύνονται οι παραγωγοί που διαθέτουν στο εμπόριο το πολύ 25 τόνους - ότι το πόσο αυτό καθορίστηκε για τις περιόδους 1989/90, 1990/91 και 1991/92, λαμβάνοντας υπόψη εισφορά συνυπευθυνότητας βάσης που αντιστοιχεί στο
3 % της τιμής παρέμβασης του μαλακού σίτου - ότι, λαμβάνοντας υπόψη τον καθορισμό για την περίοδο 1991/92 της εισφοράς συνυπευθυνότητας σε ποσό βάσης που αντιστοιχεί στο 5 % της τιμής παρέμβασης του μαλακού σίτου, ενδείκνυται, κατ' εφαρμογή του άρθρου 2 παράγραφος 2 του κανονισμού ( ΕΟΚ ) αριθ . 729/89, να προσαρμοσθεί το συνολικό ποσό της ενίσχυσης αυτής,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
Άρθρο 1
Κατά παρέκκλιση από το άρθρο 2 παράγραφος 2 του κανονισμού ( ΕΟΚ ) αριθ . 729/89, το συνολικό ποσό της ενίσχυσης καθορίζεται σε 293 εκατομμύρια Ecu .
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Λουξεμβούργο, 13 Ιουνίου 1991 .

Labels: 19
6